10/02/2020 | Administración LocalMunicipal
As Pontes de García Rodríguez
Cultura
Bases concurso de grelos As Pontes 2020

O concelleiro-delegado da Área de Contratación e Cultura, ditou a resolución número 212/2020, do 5 de febreiro, que é do seguinte teor literal: O domingo 23 de febreiro, celébrase a 40 edición da Feira do Grelo. Nesta feira organízase o concurso de grelos; para regular as condicións do concurso se elaboran unhas bases. Vistas as bases que regulan a participación no concurso de Grelos, - Existe informe de cultura sobre as bases de data 23/01/2020 - Existe proposta de gasto por importe de 2.325,00 euros de data 23/01/2020 - Existe informe de fiscalización da intervención municipal favorable nº 30/2020 con ºdata 29/01/2020. Partida orzamentaria: 2020.0. 338.48100. Doc. contable RC refª: 398. Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables.1º- Aprobar as seguintes bases que rexerán o regulamento do concurso de grelos da 40 Feira do Grelo de 23 de febreiro de 2020. Inscrición: de 8 a 10:00h o domingo 23 de febreiro na carpa do Colexio Sta. María.1ª Os grelos presentaranse en cestas que deberán conter como mínimo 10 madas. Esta condición é obrigatoria para poder concursar.2ª Só se admitirá un/ha concursante por unidade familiar.3ª Os/as concursantes deberán ter un mínimo de 16 anos.4ª A partir das 10h, o xurado comezará a facer o reconto das cestas concursantes, momento no que non se admitirán máis cestas a concurso. Para a admisión de inscricións terase en conta a cantidade de grelos presentada por participante ( mínimo 10 madas) no caso de que o número de participantes sexa superior as prazas dispoñibles a selección farase por orde de inscrición. As cestas que non sexan admitidas poderán poñerse á venda pero non participarán no concurso.5ª O concurso rematará ás 11h. A venda de grelos poderá comezar as 08:00h (mercado municipal) xa que as cestas participantes no concurso estarán expostas aparte de cada vendedor, de xeito que a súa propiedade será anónima.6ª O xurado estará composto por persoas coñecedoras do produto, nesta edición os cociñeiros e crítico gastronómico que participan na actividade culinaria organizada có gallo da Feira, e un/ha concellerio/a (con voz, sen voto). 7ª As decisións do xurado serán inapelables, podendo declarar desertos os premios en calquera das categorías.8ª Os/as donos/as das cestas admitidas a concurso recibirán un vale por importe de 20 € 9ª Establécense os seguintes premios (podendo declararse deserto algún deles): - 1º premio: 400 € - 2º premio: 250 € - 3º premio: 200 € - 5 accésits de 75 € cada un - Premio Especial “Alexandre Pérez Sindín” á cesta mellor adornada: 300 € e unha peza de artesanía doada pola Asociación Amigos da Madeira.10ª Os premios estarán suxeitos á retención de IRPF de acordo coa lexislación vixente. Os/as gañadores/as daranse a coñecer o mesmo día da feira, unha vez rematado o concurso. Os/as participantes que resulten gañadores/as recollerán nese momento un vale do premio. Os/as premiados/as deberán presentar a designación bancaria a seu nome asinada pola entidade financeira no rexistro xeral do Concello (ou no rexistro telemático, na sede electrónica do Concello: https://sede.aspontes.com entre o 24 de febreiro e o 10 de marzo). O premio farase efectivo por transferencia bancaria.2º- Ordear a inserción das citadas bases no boletín oficial da provincia. As Pontes de Andrei Eduard Spivak El Fattahi. As Pontes de Andrei Eduard Spivak El Fattahi, 5 de febreiro de 2020 O concelleiro-delegado da Área de Contratación e Cultura Jorge German Migueles Raychev